Excelsior vier 140ste jaar | Netwerk24
Deur Breyten Cupido 27 Mei 2021 06:21
Bo is een van die ouduitblinker-spanne van Excelsior RVK.Foto:
Excelsior-RVK is een van die oudste klubs in die land en met 'n ryk geskie­denis van 140 jaar plaas dit hom in 'n liga van sy eie.
Dié klub is op die sterk rotsvaste grondslag van respek en nederigheid gebou en dus het hy die aanslae oor die 140 jaar met gemak oorkom.
Daar word Saterdag (29 Mei) makietie gehou om die mylpaal van 140 jaar van die klub se bestaan te vier.
"Ons beplan om ons voorvaders by die verrigtinge te vier. Dit gaan 'n prettige tyd wees, maar ook 'n dag gevul met hartseer herinneringe aan die grondslag wat gelê is deur mense wat nie meer saam met ons is nie," vertel die voorsitter van die klub se bekendes, Wilmour Hendrickse.
Excelsior-RVK is 'n klub wat gemeenskapslede deur middel van sport bymekaarbring. Daar is oor die jare bande hier gebou wat tot op hede steeds bestaan.
"Manne soos Johnny Adams wat bekend staan as Boeta Johnny of Buys is een van die manne wat graag van die swaarkrydae van die klub vertel. Dit is ervarings wat ons gebou het."
Die klub se lied,"We Stick to Our Colours", vul steeds hartkamers van huidige en oudspelers.
"Ons jeug is vir ons belangrik en ons gebruik die klub se waardes om hulle in die regte rigting te lei.
"Ons lewe in 'n veranderde wêreld en die jonges raak maklik die pad byster," sê Hendrickse.
Die klub se bestuur en die legendes-groep werk saam om van die vieringe 'n sukses te maak hoe wel die Covid-19-pandemie 'n demper op die vieringe plaas.